На основу члана 69. Закона о јавним предузећима (''Службени гласник Републике Србије'', број 15/16), захтева Надзорног одбора Јавног предузећа ''Дирекција за управљање и развој Бање Ковиљаче'' Бања Ковиљача, број 102 од 25. 1. 2017. године, а у вези са чланом 22. став 4. Закона о јавним предузећима, и на основу чланова 40. и 84. Статута града Лознице (''Службени лист града Лознице'', бр. 8/14 - пречишћен текст), Скупштина града Лознице, на седници одржаној дана 10. фебруара 2017. године, донела је:

**О Д Л У К У**

**о давању претходне сагласности Jавном предузећу ''Дирекција за управљање и развој Бање Ковиљаче'' Бања Ковиљача на статусну промену припајања**

**Члан 1.**

Даје се претходна сагласност Јавном предузећу ''Дирекција за управљање и развој Бање Ковиљаче'' Бања Ковиљача на статусну промену припајања, прописану чланом 486. Закона о привредним друштвима (''Службени гласник Републике Србије'', број 36/11, 99/11, 83/14 - др. закон и 5/15), а по основу захтева Надзорног одбора Јавног предузећа ''Дирекција за управљање и развој Бање Ковиљаче'' Бања Ковиљача бр. 102 од 25.1.2017. године са Нацртом Уговора о статусној промени припајања.

**Члан 2.**

Ова одлука ступа на снагу наредног дана од дана објављивања у ''Службеном листу града Лознице''.

**СКУПШТИНА ГРАДА ЛОЗНИЦЕ**

**Број: 06-7/17-8-2/4**

**Датум: 10. фебруар 2017. године**

**Л о з н и ц а**

**ПРЕДСЕДНИК**

**СКУПШТИНЕ ГРАДА**

**Милена Манојловић Кнежевић, с.р.**